CELEX: 32011D0415
Language: sk
Date: 2011-07-14 00:00:00
Title: 2011/415/EÚ: Rozhodnutie Komisie zo 14. júla 2011 o oprave smernice 2010/19/EÚ, ktorou sa na účely prispôsobenia technickému pokroku v oblasti systémov zabraňujúcich rozstreku určitých kategórií motorových vozidiel a ich prípojných vozidiel mení a dopĺňa smernica Rady 91/226/EHS a smernica Európskeho parlamentu a Rady 2007/46/ES, pokiaľ ide o zmenu a doplnenie príloh k smernici 2007/46/ES  Text s významom pre EHP

15.7.2011   
            
            
               SK
            
            
               Úradný vestník Európskej únie
            
            
               L 185/76
            
         ROZHODNUTIE KOMISIE
   zo 14. júla 2011
   o oprave smernice 2010/19/EÚ, ktorou sa na účely prispôsobenia technickému pokroku v oblasti systémov zabraňujúcich rozstreku určitých kategórií motorových vozidiel a ich prípojných vozidiel mení a dopĺňa smernica Rady 91/226/EHS a smernica Európskeho parlamentu a Rady 2007/46/ES, pokiaľ ide o zmenu a doplnenie príloh k smernici 2007/46/ES
   (Text s významom pre EHP)
   (2011/415/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (1), a najmä na jej článok 39 ods. 2,
   keďže:
   
               (1)
            
            
               Pri prijímaní smernice Komisie 2010/19/EÚ z 9. marca 2010, ktorou sa na účely prispôsobenia technickému pokroku v oblasti systémov zabraňujúcich rozstreku určitých kategórií motorových vozidiel a ich prípojných vozidiel mení a dopĺňa smernica Rady 91/226/EHS a smernica Európskeho parlamentu a Rady 2007/46/ES (2), sa stala chyba. Smernicou 2010/19/EÚ sa zaviedli harmonizované požiadavky na zabraňovanie rozstreku všetkých kategórií vozidiel, na ktoré sa vzťahuje smernica Rady 91/226/EHS (3). Zodpovedajúcim spôsobom boli na účely prispôsobenia technickému pokroku touto smernicou zmenené a doplnené prílohy IV a XI k smernici 2007/46/ES. Pretože tieto prílohy už boli nahradené nariadením Komisie (ES) č. 1060/2008 zo 7. októbra 2008, ktorým sa nahrádzajú prílohy I, III, IV, VI, VII, XI a XV k smernici Európskeho parlamentu a Rady 2007/46/ES, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (4), zmenené a doplnené niekoľkými nariadeniami, ich následné zmeny a doplnenia mali byť tiež vykonané nariadením. V záujme právnej zrozumiteľnosti je preto vhodné opraviť smernicu 2010/19/EÚ.
            
         
               (2)
            
            
               Článok 2 smernice 2010/19/EÚ by sa preto mal vypustiť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Technického výboru – motorové vozidlá,
            
         PRIJALA TOTO ROZHODNUTIE:
   Článok 1
   Článok 2 smernice 2010/19/EÚ sa vypúšťa.
   Článok 2
   Toto rozhodnutie nadobúda účinnosť prvý deň po jeho uverejnení v Úradnom vestníku Európskej únie.
   
      V Bruseli 14. júla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 263, 9.10.2007, s. 1.
   
      (2)  Ú. v. EÚ L 72, 20.3.2010, s. 17.
   
      (3)  Ú. v. ES L 103, 23.4.1991, s. 5.
   
      (4)  Ú. v. EÚ L 292, 31.10.2008, s. 1.